Anexa la HCL nr.127/20.03.2008
CONTRACT DE ASOCIERE

Cap.I. PARTILE CONTRACTANTE:

1.1. Municipiul Timisoara, prin Consiliul Local al Municipiului Timisoara, reprezentat de Primar- d-nul Gheorghe Ciuhandu, cu sediul in Bv. C.D. Loga nr.1, cod fiscal nr.14756536, 

si 

1.2. SC Politehnica 1921 Stiinta Timisoara & Invest SA, cu sediul in Timisoara, B-dul Regele Ferdinand I nr.2, reprezentat prin Presedinte- d-nul Alexandru Marian Iancu, inregistrata la Registrul Comertului cu nr.J35/58/2006, C.U.I. 18279006.
Cap.II. OBIECTUL CONTRACTULUI:

Art.1. Prezenta asociere are ca obiect sprijinirea echipei de fotbal Politehnica 1921 Stiinta Timisoara, in vederea dezvoltarii fotbalului de performanta in Municipiul Timisoara.
Art.2. Municipiul Timisoara contribuie la aceasta asociere cu suma de 9.000.000 lei din bugetul local, pe anul bugetar 2008. Contributia Municipiului Timisoara pentru sprijinirea echipei de fotbal Politehnica 1921 Stiinta Timisoara, se va discuta anual, in functie de performantele  obtinute de catre echipa de fotbal.
Cap.III. DURATA CONTRACTULUI

Art.3. Prezentul contract se incheie pe o perioada de 3 ( trei ) ani, cu posibilitatea prelungirii lui, prin acordul partilor.

Cap.IV.OBLIGATIILE PARTILOR
Art.4.  Obligatiile Municipiului Timisoara constau in :

- sa contribuie la sprijinirea in mod exclusiv a echipei de fotbal Politehnica 1921 Stiinta Timisoara cu suma de 9.000.000 lei din bugetul local, pe anul bugetar 2008, in vederea dezvoltarii fotbalului de performanta in Municipiul Timisoara.
Art.5. Obligatiile SC Politehnica 1921 Stiinta Timisoara & Invest SA constau in :
a). suma alocata de catre municipiul Timisoara va fi utilizata pentru acoperirea

in mod exclusiv a cheltuielilor echipei de fotbal, conform HG nr.1447/2007; 

      b). obligatia  pastrarii, pe toata perioada asocierii, a insemnelor, numelui si culorilor echipei;           

c). obligatia raminerii in Timisoara a echipei de fotbal;

d). obligatia obtinerii de catre echipă, în sezonul competiţional 2007 – 2008 sau 2008 - 2009, a unui loc in cupele europene;

e). promovarea in cadrul echipei de fotbal, de jucatori din pepiniera proprie;

f). asigurarea reclamei, pe stadion, in timpul meciurilor, pentru consiliul local si Primaria Municipiului Timisoara;

g). promovarea imaginii Municipiului Timisoara si a Consiliului Local al Municipiului Timisoara prin inscriptionarea, vizibila, pe fata sau spatele tricoului de joc, a insemnelor acestora;

h). obligatia organizarii anuale a unei competitii internationale dotata cu Cupa Municipiului Timisoara;

i). obligatia realizarii de protocoale de colaborare cu licee cu profil sportiv, din Municipiul Timisoara, in vederea promovarii de jucatori din cadrul acestora;

j). acordarea de acces gratuit la meciurile echipei de fotbal, copiilor sub 14 ani, revolutionarilor, veteranilor de razboi si persoanelor cu handicap;

k). acordarea de acces la jumatate de pret pentru elevii peste 14 ani, si studenti;
l). punerea la dispozitia Serviciului Audit Public Intern din cadrul Primariei Municipiului Timisoara a tuturor documentelor legate de sumele alocate de consiliul local.
Cap.V. MODIFICAREA CONTRACTULUI
Art.6. Nici o parte nu poate modifica unilateral prezentul contract. Modificarea contractului poate interveni numai prin acordul de vointa exprimat al partilor, prin act aditional. 

Cap.VI. CLAUZE SPECIALE
Art.7. Contributia Municipiului Timisoara pentru sprijinirea echipei de fotbal Politehnica 1921 Stiinta Timisoara, se va discuta anual, in functie de performantele  obtinute de catre echipa de fotbal.

Art.8. Din Consiliul de administratie al SC POLITEHNICA 1921 STIINTA TIMISOARA &    INVEST SA va face parte  domnul consilier GRINDEANU SORIN – reprezentant al Consiliului Local si domnul Viceprimar  ORZA ADRIAN – reprezentant al executivului Primariei Timisoara.
Art.9. Activitatea financiara a SC POLITEHNICA 1921 STIINTA TIMISOARA & INVEST SA, cu privire la modul de cheltuire a sumelor alocate de Consiliul Local al Municipiului Timisoara, va fi controlata de catre Serviciul Audit Public Intern din cadrul Primariei Municipiului Timisoara. In acest sens SC POLITEHNICA 1921 STIINTA TIMISOARA & INVEST SA, va pune la dispozitia Serviciului Audit Public Intern toate documentele legate de sumele alocate de catre consiliul local. 
În cazul în care Serviciul Audit Public Intern  constată că sumele nu au fost cheltuite conform prevederilor Hotărârii de Guvern nr.1447/2007, sumele cheltuite necorespunzător vor fi returnate fără punere în întârziere.

Art.10. In cazul neexecutarii obligatiilor asumate de catre SC Politehnica 1921 Stiinta Timisoara & Invest SA, prin prezentul contract, asocierea se desfiinteaza de plin drept, fara somatie sau punere in intirziere si fara interventia instantei de judecata (pact comisoriu de gradul IV).

Prezentul contract a fost incheiat in 4 exemplare, cate doua pentru fiecare parte contractanta. 

MUNICIPIUL TIMISOARA,                                           SC Politehnica 1921 Stiinta 

                                                                                                  Timisoara & Invest SA
                  PRIMAR,                                                                   PRESEDINTE,       

   GHEORGHE CIUHANDU                                    ALEXANDRU MARIAN IANCU   
      DIRECTIA ECONOMICA
      SMARANDA HARACICU
     DIRECTIA COMUNICARE

       VIOLETA MIHALACHE
             AVIZAT JURIDIC
